Ο **Ζακ ΛεΝτέι** (αγγλικά: *Zach LeDay*) (Ντάλας*,* 30 Μαΐου 1994-), είναι Αμερικανός επαγγελματίας καλαθοσφαιριστής. Με ύψος 2,02 μ. αγωνίζεται ως πάουερ φόργουορντ και ενίοτε ως σέντερ για την Παρτίζαν Βελιγραδίου.

Πρώιμη ζωή και κολεγιακή σταδιοδρομία
-------------------------------------

Ο ΛεΝτέι γεννήθηκε στο Ντάλας, του Τέξας και ξεκίνησε την ενασχόλησή του με το μπάσκετ, στο Λύκειο Skyline, του Ντάλας. Κατόπιν, για την τελευταία του χρονιά, πήρε μεταγραφή στο Λύκειο Colony. Κολεγιακό μπάσκετ, έπαιξε στο Πανεπιστήμιο της Νότιας Φλόριντα, καθώς και στους Virginia Tech Hokies. Στην τελευταία του χρονιά εκεί, είχε 16.4 πόντους μέσο όρο, 7.3 ριμπάουντ και 1.2 τελικές πάσες.

Στις 12 Μαρτίου του 2017, συμπεριλήφθηκε στη δεύτερη καλύτερη ομάδα του ACC.

Επαγγελματική σταδιοδρομία
--------------------------

### Χαποέλ Γκιλμπόα Γκαλίλ

Στις 27 Ιουλίου του 2017, ο ΛεΝτέι υπέγραψε επαγγελματικό συμβόλαιο με την ισραηλινή ομάδα Χαποέλ Γκιλμπόαλ Γκαλίλ, για τη σεζόν 2017-18. Στις 9 Δεκεμβρίου του 2017, ο ΛιΝτέι, έκανε το πρώτο του επαγγελματικό νταμπλ-νταμπλ, πετυχαίνοντας 22 πόντους και πιάνοντας 20 ριμπάουντ, στη νίκη της ομάδας του, με 72-71, κόντρα στην Χαποέλ Ιερουσαλήμ, κι έγινε ο πρώτος παίχτης του πρωταθλήματος που πετυχαίνει πάνω από 20 πόντους και ριμπάουντ στον ίδιο αγώνα, μετά τον Ντάιαμον Σίμσον, το 2014. Ακολούθως, ονομάστηκε MVP της 9ης αγωνιστικής.

Κατά τη διάρκεια της σεζόν 2017-18, ο ΛεΝτέι, συμμετείχε και στο All-Star Ισραήλ, καθώς και στον διαγωνισμό καρφωμάτων. Ονομάστηκε δις Καλύτερος Παίχτης του Μήνα, στο Ισραηλινό Πρωτάθλημα (Δεκέμβριος και Απρίλιος). Μεγάλη ήταν και η συμβολή του, στο να πάει η ομάδα του στα playoffs, η οποία όμως αποκλείστηκε από τη Χαποέλ Ιερουσαλήμ. Συνολικά, αγωνίστηκε σε 37 αγώνες με τη Χαποέλ Γκιλμπόα Γκαλίλ, βάζοντας 19.5 πόντους μέσο όρο ανά παιχνίδι και 8.2 ριμπάουντ. Στις 8 Ιουνίου του 2018, ο ΛεΝτέι, συμπεριλήφθηκε στην καλύτερη πεντάδα του πρωταθλήματος.

### Ολυμπιακός Πειραιώς

Στις 29 Ιουνίου του 2018, συμμετείχε στο NBA Summer League 2018, με τους Ατλάντα Χοκς. Ωστόσο, μετά από μία εβδομάδα, και συγκεκριμένα, στις 7 Ιουλίου του 2018, υπέγραψε τριετές συμβόλαιο με τον Ολυμπιακό Πειραιώς. Με τον Ολυμπιακό δεν κατέκτησε κάποιο τίτλο και έμεινε ελεύθερος το καλοκαίρι του 2019.

### Ζαλγκίρις Κάουνας

Τον Ιούλιο του 2019 συμφώνησε με την Ζάλγκιρις Κάουνας. Στις 16 Φεβρουαρίου 2020, κατέκτησε το Κύπελλο Λιθουανίας. Τη σεζόν 2019-20 μέτρησε στην Ευρωλίγκα πριν την διακοπή, 12 πόντους και 4,2 ριμπάουντ ανά ματς.

### Αρμάνι Μιλάνο

Στις 13 Ιουλίου 2020, ανακοινώθηκε η διετής συμφωνία του με την Αρμάνι Μιλάνο. Στις 14 Φεβρουαρίου 2021, κατέκτησε το Κύπελλο Ιταλίας, αφού η Μιλάνο κέρδισε με 87-59 την Πέζαρο, με τον ίδιο να έχει 13 πόντους. Στις 30 Μαΐου κατέκτησε την τρίτη θέση στο Final Four της Κολωνίας, νικώντας στον μικρό τελικό την ΤΣΣΚΑ Μόσχας 83-73. Σε 36 αγώνες για την Ευρωλίγκα, μέτρησε 10 πόντους και 4,6 ριμπάουντ, ενώ στα τρίποντα είχε 46,6% ευστοχία. Στις 6 Ιουλίου 2021, ανακοινώθηκε η αποχώρησή του από την ομάδα του Μιλάνο.

### Παρτιζάν Βελιγραδίου

Στις 6 Ιουλίου 2021, ανακοινώθηκε από την Παρτίζαν Βελιγραδίου για ένα χρόνο. Στις 6 Απριλίου 2022, στη νίκη επί της Τρέντο είχε 20 πόντους, 13 ριμπάουντ, 2 ασίστ και 2 κλεψίματα και αναδείχθηκε MVP της τελευταίας αγωνιστικής του Γιούροκαπ. Τον Απρίλιο του 2022, ανακοινώθηκε ότι αποτελεί μέλος της καλύτερης πεντάδας της Αδριατικής Λίγκας για τη σεζόν 2021-22. Τη σεζόν 2022-23, είχε 10.7 πόντους με 4.6 ριμπάουντ μέσο όρο στη Ευρωλίγκα, αλλά και 38.4% στα τρίποντα. Στις 22 Ιουνίου 2023, κατέκτησε την Αδριατική Λίγκα, αφού η Παρτίζαν νίκησε με 3-2 στη σειρά των τελικών τον Ερυθρό Αστέρα, με τον ίδιο να έχει στον τελικό αγώνα 15 πόντους και 4 ριμπάουντ. Στις 2 Ιουλίου 2023, ανακοινώθηκε η ανανέωση του συμβολαίου του ως το 2025.

Τίτλοι
------

#### Ζαλγκίρις Κάουνας

* Πρωτάθλημα Λιθουανίας: (2020)
* Κύπελλο Λιθουανίας: (2020)

#### Αρμάνι Μιλάνο

* Κύπελλο Ιταλίας: (2021)
* Σούπερ Καπ Ιταλίας: (2020)

#### Παρτίζαν

* Αδριατική Λίγκα: (2023)

Παραπομπές
----------

1. ↑  LEDAY, ZACH CENTER HEIGHT: 2.02.
2. ↑  «LeDay's development propels Hokies into ACC tournament». *dailypress.com*. March 8, 2016. Αρχειοθετήθηκε από το πρωτότυπο στις 2018-08-02.. Ανακτήθηκε στις 2018-07-08.
3. ↑  «Zach LeDay Named to ACC All-Tournament Team». *fightinggobbler.com*. March 12, 2017. .
4. ↑  «Zach LeDay Signs with Israeli Basketball Team Hapoel Galil Gilboa». *virginiatech.sportswar.com*. July 27, 2017. .
5. ↑  «Winner League, Game 9: Gilboa Galil Vs Hapoel J-M». *basket.co.il*. December 9, 2017. .
6. ↑  «מצטיין המחזור התשיעי: זאק לידיי» (στα he). *basket.co.il*. December 14, 2017. .
7. ↑  «אולסטאר: הזרים גברו על הישראלים» (στα he). *basket.co.il*. March 2, 2018. .
8. ↑  «שחקן החודש בליגת ווינר סל: זאק לידיי» (στα he). *basket.co.il*. December 28, 2017. .
9. ↑  «שחקן חודש אפריל: זאק לידיי» (στα he). *basket.co.il*. May 2, 2018. .
10. ↑  «חמישיית העונה בליגת ווינר סל 2017/18» (στα he). *basket.co.il*. June 8, 2018. .
11. ↑  «Hawks Announce 2018 Summer League Roster». *nba.com*. June 29, 2018. .
12. ↑  «Olympiacos signs Zach LeDay to a three-year deal». *Sportando.com*. July 7, 2018. . [*νεκρός σύνδεσμος*]
13. ↑  «Τέλος ο ΛεΝτέι από τον Ολυμπιακό». *www.sdna.gr*. Ανακτήθηκε στις 18 Ιουλίου 2019.
14. ↑  «Στην Ζαλγκίρις για δύο χρόνια ο ΛεΝτέι (pic)». *www.sdna.gr*. Ανακτήθηκε στις 18 Ιουλίου 2019.
15. ↑  «Ζαλγκίρις - Ρίτας 80-60: Το Κύπελλο ξανά στο Κάουνας». *www.gazzetta.gr*. Ανακτήθηκε στις 16 Φεβρουαρίου 2020.
16. ↑  «Αρμάνι Μιλάνο: Ανακοίνωσε το deal με ΛεΝτέι». *Eurohoops*. 13 Ιουλίου 2020. Ανακτήθηκε στις 13 Ιουλίου 2020.
17. ↑  «Αρμάνι - Πέζαρο 87-59: Πήρε το κύπελλο περπατώντας». *www.gazzetta.gr*. Ανακτήθηκε στις 14 Φεβρουαρίου 2021.
18. ↑  «Μιλάνο: Αποχαιρέτισε με νίκη το Final Four της Κολωνίας κόντρα στην τέταρτη ΤΣΣΚΑ (videos)». *Eurohoops*. 30 Μαΐου 2021. Ανακτήθηκε στις 30 Μαΐου 2021.
19. ↑  «Αρμάνι: Τέλος ο ΛεΝτέι». *Eurohoops*. 6 Ιουλίου 2021. Ανακτήθηκε στις 6 Ιουλίου 2021.
20. ↑  «Νέα βόμβα από Παρτιζάν: Πήρε τον ΛεΝτέι! (pic)». *SDNA*. 7 Ιουλίου 2021. Ανακτήθηκε στις 6 Ιουλίου 2021.
21. ↑  «MVP της τελευταίας αγωνιστικής του Eurocup o ΛεΝτέι (vid)». *SDNA*. 9 Απριλίου 2022. Ανακτήθηκε στις 9 Απριλίου 2022.
22. ↑  «Με Πάντερ και ΛεΝτέι η καλύτερη πεντάδα στην ABA Liga (vid) | Gazzetta». *www.gazzetta.gr*. Ανακτήθηκε στις 26 Απριλίου 2022.
23. ↑  «Παρτιζάν – Ερ. Αστέρας 96-85: Με μυθικό Πάντερ πήρε την Αδριατική μετά από 10 χρόνια! (videos)». *Eurohoops*. 22 Ιουνίου 2023. Ανακτήθηκε στις 22 Ιουνίου 2023.
24. ↑  «Ζακ ΛεΝτέι: Επίσημα για άλλα δύο χρόνια στην Παρτιζάν! (video)». *Eurohoops*. 2 Ιουλίου 2023. Ανακτήθηκε στις 3 Ιουλίου 2023.

Εξωτερικοί σύνδεσμοι
--------------------

* Virginia Tech Hokies bio Αρχειοθετήθηκε 2018-05-25 στο Wayback Machine.
* RealGM profile